Diari Oficial de la Generalitat Valenciana


Sumari del DOGV 7701, del 20-01-2016 (2016/305)

Subhasta per a l'alienació dels aprofitaments ordinaris de pastures, apícoles, plantes aromàtiques, tòfona, conreu i sembra, i fusta en unes forests gestionades per la Generalitat, tant de titularitat municipal com pròpies, relatives al Pla d'Aprofitaments Forestals de la província de València per a l'any 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/305


Data del document
:   07-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhasta per a l'alienació dels aprofitaments ordinaris de pastures, apícoles, plantes aromàtiques, tòfona, conreu i sembra, i fusta en unes forests gestionades per la Generalitat, tant de titularitat municipal com pròpies, relatives al Pla d'Aprofitaments Forestals de la província de València per a l'any 2016. [2016/305]  
1. Objecte  
1.1. Subhasta per a l'alienació dels aprofitaments ordinaris de pastures, apícoles, plantes aromàtiques, tòfona, conreu i sembra, i fusta en unes forests gestionades per la Generalitat, tant de titularitat municipal com pròpies. Tot això d'acord amb el que preveu el Pla d'Aprofitaments Forestals de la província de València per a l'any 2016, inclòs en l'annex I i aprovat per mitjà de resolució de la Direcció Territorial de València amb data 7 de gener de 2016.  
  
2. Tramitació, procediment i tipus de licitació  
2.1. L'entitat adjudicatària serà en cada cas l'ajuntament que tinga la propietat de la forest, i per a les que són de la Generalitat, serà la direcció territorial, d'acord amb el que s'indica en l'annex I.  
2.2. La tramitació i el procediment es faran d'acord amb els principis de publicitat, objectivitat, imparcialitat, transparència i concurrència competitiva, arreplegats en l'article 15.5 de la Llei 43/2003, de 21 de novembre, de Forests, i també amb el que disposa la matèria en la legislació reguladora del règim local.  
2.3. El tipus de licitació serà obert, de tramitació ordinària i es farà per mitjà de subhasta a l'alça en la quantitat establida per a cada lot en l'annex I.  
  
3. Plec de condicions economicoadministratives  
3.1. El plec de condicions economicoadministratives serà l'aprovat per l'ajuntament propietari de la forest i haurà d'estar a disposició dels licitadors en les dependències dels ajuntaments respectius.  
  
Per a les forests propietat de la Generalitat, els plecs de condicions economicoadministratives es podran revisar en les dependències que hi ha al carrer de Gregorio Gea, 27, 5a planta, de València.  
3.2. La capacitat del licitador, les característiques de les proposicions, la garantia provisional i el cànon anual figuraran convenientment detallats en cada plec de condicions economicoadministratives.  
  
4. Plec de condicions tecnicofacultatives  
4.1. Serà aplicable el plec general de condicions tecnicofacultatives per a l'alienació dels aprofitaments forestals i la concessió de l'ús privatiu de domini públic forestal per a l'explotació d'instal·lacions, en forests gestionades per la Generalitat, aprovat en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOCV 7508, 20.04.2015).  
  
4.2. Les condicions particulars dels distints aprofitaments seran les que figuren en els instruments tècnics de gestió forestal aprovats, quan n'hi haja, o les que fixarà particularment la Direcció Territorial de València de manera puntual quan així es considere convenient.  
  
4.3. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, contingudes en el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
  
4.4. Quant als aprofitament de pastures, es regirà, a més, pel que disposa la directriu de la Direcció General de Gestió del Medi Natural de 18 de febrer de 2004, sobre els aprofitaments de pastures, en forests gestionades per la Conselleria d'Agricultura, Medi Ambient, Canvi Climàtic i Desenvolupament Rural, en relació amb la prevenció i el tractament de sarna sarcòptica.  
4.5. Quant als aprofitaments apícoles es regirà, a més, pel Decret 12/1987, de 2 de febrer del Consell de la Generalitat, pel qual es regula i ordena l'activitat apícola a la Comunitat Valenciana; pel Reial Decret 209/2002, de 22 de febrer, pel qual s'estableixen normes d'ordenació de les explotacions apícoles, i per totes les disposicions que regulen en l'actualitat l'activitat apícola a la Comunitat Valenciana.  
  
4.6. Quant als aprofitaments de tòfona, es regirà, a més, per l'Ordre d'11 de setembre de 1998, de la Conselleria de Medi Ambient, per la qual es regula la recol·lecció de tòfona (DOGV 3345, 06.10.1998).  
  
4.7. Així mateix, hauran de complir-se totes les mesures preventives contra incendis forestals que s'assenyalen en el marc d'allò que disposa la legislació vigent, i, en especial, en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es facen en terreny forestal o en els voltants.  
  
  
5. Termini de vigència del gaudi  
5.1. El termini dels aprofitaments subhastats en les forests serà l'indicat en l'annex I.  
  
6. Lloc i termini de presentació de les ofertes  
6.1. Les proposicions per a optar a la subhasta es presentaran en el registre general d'entrada dels respectius ajuntaments indicats en l'annex I per a cada lot. En el cas de les forests propietat de la Generalitat Valenciana aquestes es presentaran en les dependències situades al carrer de Gregorio Gea, 27, 5a planta, de València.  
6.2. El termini per a la presentació de les ofertes serà des de l'endemà de la publicació d'aquest anunci en el Diari Oficial de la Comunitat Valenciana, fins a set dies abans de la realització de la corresponent subhasta. Les dates per a la realització de cada subhasta estan previstes en l'annex I per a cada lot.  
  
7. Lloc i data de realització de la subhasta  
7.1. Les subhastes es faran als ajuntaments i a les dependències de la Direcció Territorial de València, en les dates que per a cada lot figuren en l'annex I.  
7.2. En cas de resultar deserta la primera subhasta, es farà la segona deu dies després, sense nou anunci i amb el mateix tipus de taxació i condicions de l'annex I.  
7.3. Si resultaren desertes les dues subhastes en les forests propietat d'ajuntaments, correspondrà a aquests anunciar-la novament, llevat que es fera ús del dret de tanteig. En cas contrari, haurà de comunicar al director territorial de València si considera que han de mantindre's o no les condicions tecnicofacultatives que hauran de regir en la nova subhasta.  
En el cas de forests propietat de la Generalitat Valenciana, serà la direcció territorial qui estime el procediment que s'ha de seguir.  
  
8. Garantia definitiva  
8.1. L'adjudicatari haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació. La no-consignació de la garantia en el termini assenyalat serà motiu d'anul·lació del procés d'adjudicació iniciat i es passarà a la següent oferta millor situada.  
8.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari ocasionara al titular de la forest amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'estableix en els plecs de condicions economicoadministratives i tecnicofacultatives o, amb caràcter general, en la legislació reguladora del règim local i de contractes del sector públic.  
8.3. La devolució de la garantia definitiva es produirà quan finalitze el termini vigent de l'adjudicació, una vegada que la direcció territorial de València competent haja certificat la seua correcta execució o gaudi.  
8.4. Si feta la liquidació de l'adjudicació i les fiances superaren l'import d'aquestes, l'excés es tornarà a continuació a l'adjudicatari, una vegada realitzat l'informe preceptiu del tècnic facultatiu designat per la direcció territorial corresponent.  
9. Obtenció de la llicència i entrega de l'aprofitament  
9.1. Una vegada siga ferma l'adjudicació i siga comunicada a l'adjudicatari, serà condició indispensable que aquest dispose de la llicència que autoritza l'execució de l'aprofitament.  
9.2. La llicència serà expedida per la direcció territorial de València a càrrec de la qual estiga la forest, amb el compliment previ per part de l'adjudicatari de l'aprofitament de les obligacions econòmiques indicades en el plec de condicions economicoadministratives que, amb caràcter general, tindrà una validesa màxima d'un any.  
9.3. La llicència serà efectiva una vegada s'haja produït l'entrega de l'aprofitament i firmat l'acta corresponent, on es concretaran els productes a aprofitar o la superfície objecte d'aquest. No podrà iniciar-se cap activitat preparatòria prèvia a l'entrega de l'aprofitament.  
  
9.4. Per al cas d'aprofitaments plurianuals, la llicència d'aprofitament del segon any i els anys successius haurà d'obtindre's obligatòriament 15 dies abans del final de la vigència de la llicència de l'any en curs.  
9.5. La llicència haurà d'estar disponible en el lloc on s'exercisca l'activitat i podrà ser requerida en qualsevol moment per les autoritats competents.  
  
10. Fons de millores  
10.1. De conformitat amb l'article 83 del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, les entitats locals propietàries de forests o terrenys forestals catalogats estan obligades a invertir, almenys, el 15 per cent de l'import dels aprofitaments en l'ordenació i la millora de les masses forestals. L'import del percentatge esmentat formarà el fons de millores; cada ajuntament haurà de disposar d'un compte corrent per a aquest fi.  
  
  
11. Causes de resolució de l'adjudicació  
11.1. Les causes de resolució de l'adjudicació seran les previstes en l'article 223 del TRLCSP i en el plec general de condicions tecnicofacultatives que regulen l'execució d'aprofitaments forestals en forests gestionades per la conselleria competent en matèria forestal pertanyents als ajuntaments, aprovat en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOCV 7508, 20.04.2015).  
  
València, 7 de gener de 2016.- El director territorial: Javier Civera Martínez